
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:

Uznesenie 2 12Ps/1/2026 Okresný súd Liptovský Mikuláš v konaní o návrhu navrhovateľky: A. B., nar. XX.XX.XXXX, trvale bytom C. XXX/XX, XXX XX D. E., na obmedzenie spôsobilosti na právne úkony mal. D. B., nar. XX.XX.XXXX, trvale bytom C. XXX/XX, XXX XX D. E. a na nariadenie neodkladného opatrenia, takto rozhodol: 2
12Ps/1/2026
I. Súd konanie o návrhu navrhovateľky na obmedzenie spôsobilosti na právne XX.XX.XXXX a na nariadenie neodkladného opatrenia zastavuje.
úkony mal. D. B., nar.
II. Žiaden z účastníkov nemá nárok na náhradu trov konania. odôvodnenie: 2
12Ps/1/2026
1. Dňa 27.03.2026 bol tunajšiemu súdu doručený návrh navrhovateľky na obmedzenie spôsobilosti na právne úkony mal. D. B., nar. XX.XX.XXXX, v ktorom žiadala, aby súd po dovŕšení jeho plnoletosti rozhodol tak, že obmedzí jeho spôsobilosť na právne úkony v rozsahu rozhodovania o poskytovaní zdravotnej starostlivosti a hospitalizácii, uzatvárania zmlúv (úverové zmluvy, zmluvy o pôžičke), nakladania s finančnými prostriedkami a prijímania úverov a pôžičiek. Z dôvodu hroziacej vážnej ujmy na majetkových a zdravotných právach mal. D., navrhovateľka súčasne požiadala súd, aby do právoplatného rozhodnutia vo veci samej nariadil neodkladné opatrenie, ktorým by dočasne obmedzil jeho oprávnenie uzatvárať úverové a odborné zmluvy a rozhodovať o svojej zdravotnej starostlivosti. 2. Na informatívnom výsluchu konanom na tunajšom súde dňa 15.04.2026 zobrala navrhovateľka návrh na obmedzenie spôsobilosti na právne úkony mal. D. a návrh na nariadenie neodkladného opatrenia v celom rozsahu späť. 3. Podľa § 29 ods. 1 zákona č. 161/2015 Z. z. Civilný mimosporový poriadok (ďalej len „CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. Podľa § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať.
5. Podľa § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Vzhľadom na dispozičný úkon navrhovateľky, ktorá zobrala svoj návrh na obmedzenie spôsobilosti na právne úkony mal. D. a návrh na nariadenie neodkladného opatrenia v celom rozsahu späť, súd konanie v zmysle § 29 ods. 1 CMP zastavil. Nesúhlas so späťvzatím návrhu nevyjadril žiaden z účastníkov tohto konania. Zároveň sa súd so späťvzatím návrhu stotožnil a má za to, že nie je potrebné v konaní pokračovať a rozhodovať o nariadení neodkladného opatrenia a o obmedzení spôsobilosti na právne úkony mal. D. v navrhovanom rozsahu, nakoľko mal. D. v súčasnosti nemá spôsobilosť na tieto právne úkony a až do dovŕšenia jeho plnoletosti je oprávnená ho pri týchto právnych úkonoch zastupovať navrhovateľka ako jeho zákonná zástupkyňa. 7. O trovách konania súd rozhodol s poukazom na § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: 2
12Ps/1/2026
Proti tomuto uzneseniu možno podať odvolanie v lehote 15 dní odo dňa jeho doručenia na Okresný súd Liptovský Mikuláš (§ 355 ods. 2 CSP v spojení s § 357 písm. a) a § 357 písm. m) CSP). V odvolaní sa musí okrem všeobecných náležitostí podania stanovených v § 127 ods. 1 CSP (ktorému súdu je určené, kto ho robí, ktorej veci sa týka, čo sa ním sleduje a jeho podpísania) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) - § 363 CSP. Odvolanie proti rozsudku alebo uzneseniu, ktorým bolo rozhodnuté vo veci samej, možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci (§ 365 ods. 1 CSP). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania (§ 364 CSP). Podľa § 62 ods. 1, 2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní.

